लेकिन पेट्रोल-डीजल के दाम पर जो चिंदी चोरी टाइप की हरकतें सरकार और आम लोगों की तरफ से हो रही हैं-वो देश का अपमान है। ये क्या बात हुई भला कि कभी 10 पैसे बढ़ा दिए, कभी 20 पैसे। और घटाने के बाद आई तो कभी 1 पैसे घटा दिए, कभी 5 पैसे। कानपुर के लोग दिनभर में 50-100 रुपए का तो सिर्फ गुटखा खाकर दीवारें लाल कर देते हैं, भिखारी आजकल 5 रुपए से कम लेना मन कर देता है और हम लोग हैं कि 10-20 पैसे को मुद्दा बना रहे हैं। इससे अच्छा तो मनमोहन सिंह का दौर था। पेट्रोल-डीजल के दाम जब बढ़े, दो-चार रुपए तो बढ़े ही।